Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19 i 34/20), člana 9. Pravilnika o radu JU OŠ "9. maj" Pazarić (broj: 268/21 od 17.03.2021. godine), člana 100. Pravila JU OŠ "9. maj" Pazarić (broj 514/15 od 18.06.2015. godine), člana 4. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo, broj: 29/21), Saglasnosti ministrice za odgoj i obrazovanje Kantona Sarajevo broj: 11-30-26256-1 od 19.7.2021. godine, Odluke Školskog odbora JU OŠ "9. maj" Pazarić broj: 1-17/21 od 28.07.2021. godine, JU OŠ "9. maj" Pazarić *r a s p i s u j e:*

***JAVNI KONKURS***

***za prijem radnika na upražnjena radna mjesta na određeno vrijeme u školskoj 2021/2022. godini***

***NAZIV, SJEDIŠTE I INTERNET STRANICA USTANOVE***

JU OŠ "9. maj" Pazarić

Ulica Bjelašnička 51., 71243 Pazarić

www.os9majpa.edu.ba

***NAZIV RADNIH MJESTA:***

a) na određeno vrijeme od okončanja konkursne procedure do 31.08.2022. godine za:

1. Nastavnik bosanskog jezika i književnosti, hrvatskog jezika i književnosti, srpskog jezika i književnosti .....................................................................1 izvršilac, 8 časova sedmično
2. Nastavnik engleskog jezika ...............................................1 izvršilac, 19 časova sedmično
3. Nastavnik njemačkog jezika ..............................................1 izvršilac, 19 časova sedmično
4. Nastavnik informatike ...................................................... 1 izvršilac, 9 časova sedmično
5. Nastavnik osnova tehnike ................................................. 1 izvršilac, 4 časa sedmično
6. Nastavnik tjelesnog i zdravstvenog odgoja ...................... 1 izvršilac, 16 časova sedmično
7. Nastavnik razredne nastave ............................................. 1 izvršilac, puna nastavna norma
8. Nastavnik razredne nastave ............................................. 1 izvršilac, puna nastavna norma
9. Servirka ................................................ 1 izvršilac, puno radno vrijeme (40 sati sedmično)
10. Spremačica .......................................... 1 izvršilac, puno radno vrijeme (40 sati sedmično)

***OPIS POSLOVA I POTREBNI USLOVI IZ PRAVILNIKA O RADU KOJIM SE REGULIŠE SISTEMATIZACIJA RADNIH MJESTA***

***OPIS POSLOVA:***

Radna mjesta : a) redni brojev 1-8 *(nastavnik bosanskog jezika i književnosti, hrvatskog jezika i književnosti, srpskog jezika i književnosti; nastavnik engleskog jezika; nastavnik njemačkog jezika; nastavnik informatike; nastavnik osnova tehnike; nastavnik tjelesnog zdravstvenog odgoja, nastavnik razredne nastave)*

Poslovi radnih mjesta navedenih pod a) 1-8 obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu. Radnici obavljaju sljedeće poslove:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava),
* pripremanje za neposredno odgojno-obrazovni rad,
* ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu van redovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,
* posjete kulturnim i javnim ustanovama kao i kulturno-historijskim spomenicima,
* ostali poslovi po nalogu direktora.

Radno mjesto : a) redni broj 9 *(servirka)*

Poslovi radnog mjesta navedenog pod a) redni broj 9obavljaju se na osnovu Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu, a obavljaju se radi servisiranja i distribucije užine u školskoj kuhinji, kao i održavanja čistoće i urednosti inventara i unutrašnjosti školske kuhinje. Radnik obavlja sljedeće poslove: sačinjava evidenciju – spisak učenika koji koriste užinu, sakuplja novac od nastavnika na ime užine učenika, vrši servisiranje i podjelu užina učenicima, pranje i čišćenje suđa, održava higijenu u kuhinji, u vrijeme kada kuhinja ne radi uključuje se na poslove održavanja čistoće, obavlja i druge poslove po nalogu direktora i sekretara škole.

Radno mjesto : a) redni broj 10 *(spremačica)*

Poslovi radnog mjesta pod a) redni broj 10 obavljaju se na osnovu Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu, a obavljaju se radi održavanja čistoće i urednosti inventara i unutrašnjosti školske zgrade. Radnik obavlja sljedeće poslove: čišćenje školskih prostorija (hodnika, stubišta, učionica, kancelarija i drugih prostorija, prozora, vrata, namještaja, zidnih obloga i mokrih čvorova), čišćenje dvorišta od otpadnog materijala i snijega, dezinfekcija sanitarija, radnih prostorija i namještaja, kurirski poslovi, obavlja i druge poslove po nalogu direktora i sekretara škole.

***POTREBNI USLOVI KOJIMA SE REGULIŠE SISTEMATIZACIJA RADNIH MJESTA***

**Uslovi za radno mjesto navedeno pod a) redni broj 1. *(nastavnik bosanskog jezika i književnosti, hrvatskog jezika i književnosti, srpskog jezika i književnosti)* su:**

- VSS – VII stepen stručne spreme / I ili II ili III ciklus bolonjskog visokoobrazovnog procesa/ VŠS–VI stepen stručne spreme na nastavničkom fakultetu ili drugom fakultetu i položenom pedagoškopsihološkom grupom predmeta koji imaju odgovarajući profil stručne spreme koji je propisan u nastavnom planu i programu sa izuzetkom kako je to regulisano Zakonom.

- Profesor bosanskog, hrvatskog, srpskog jezika i književnosti naroda BiH

- Profesor književnosti naroda BiH i bosanskog, hrvatskog,srpskog jezika

- Profesor hrvatsko-srpskog/srpsko-hrvatskog jezika i književnosti

- Profesor književnosti i hrvatsko-srpskog/srpsko-hrvatskog jezika

- Profesor srpskohrvatskog/hrvatskosrpskog jezika i historije književnosti južnoslavenskih

 naroda

- Profesor jugoslovenske književnosti i srpsko-hrvatskog jezika

- Profesor srpsko-hrvatskog jezika i jugoslovenske književnosti

- Profesor književnosti naroda BiH i bosanskog jezika

- Profesor bosanskog jezika i književnosti naroda BiH

- Magistar bosanskog, hrvatskog, srpskog jezika i književnosti naroda BiH

- Magistar književnosti naroda BiH i bosanskog, hrvatskog, srpskog jezika i književnosti

- Bakalaureat/Bachelor književnosti naroda BiH i bosanskog, hrvatskog, srpskog jezika

- Bakalaureat/Bachelor bosanskog, hrvatskog, srpskog jezika i književnosti naroda BiH

- Profesor bosanskog jezika i književnosti

- Magistar bosanskog jezika i književnosti

- Bachelor bosanskog jezika i književnosti

- Bachelor bosanskog jezika s književnošću i historije

Nastavu mogu izvoditi i :

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog

odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit

**Uslovi za radno mjesto navedeno pod a) redni broj 2. *(nastavnik engleskog jezika)* su:**

- VSS – VII stepen stručne spreme /I ili II ili III ciklus bolonjskog visokoobrazovnog procesa / VŠS-VI stepen stručne spreme na nastavničkom fakultetu ili drugom fakultetu i položenom pedagoško-psihološkom grupom predmeta koji imaju odgovarajući profil stručne spreme propisan Nastavnim planom i programom za osnovnu školu sa izuzetkom regulisanim Zakonom.

- Diplomirani profesor engleskog jezika i književnosti;

- Završen I ciklus (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor;

- Završen drugi ciklus (postdiplomski studij) sa akademskom titulom i stručnim zvanjem Magistra, odnosno završenim trećim ciklusom studija i naučnim zvanjem Doktor nauka;

- Ukoliko lice u toku studija nije polagalo ispit iz pedagoško-psihološko-metodičke grupe predmeta, dužno je ove ispite položiti u roku od godinu dana od dana stupanja na rad nastavnika.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit.

**Uslovi za radno mjesto navedeno pod a) redni broj 3. (*nastavnik njemačkog jezika*) su:**

VSS – VII stepen stručne spreme /I ili II ili III ciklus bolonjskog visokoobrazovnog procesa/ VŠS-VI stepen stručne spreme na nastavničkom fakultetu ili drugom fakultetu i položenom pedagoško-psihološkom grupom predmeta koji imaju odgovarajući profil stručne spreme propisan Nastavnim planom i programom za osnovnu školu sa izuzetkom regulisanim Zakonom.

Nastavu mogu izvoditi i :

- Lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit.

**Uslovi za radno mjesto navedeno pod a) redni broj 4. *(nastavnik informatike)* su:**

- VSS – VII stepen stručne spreme /I ili II ili III ciklus bolonjskog visokoobrazovnog procesa/ VŠS - VI stepen stručne spreme na nastavničkom fakultetu ili drugom fakultetu i položenom pedagoško-psihološkom grupom predmeta koji imaju odgovarajući profil stručne spreme propisan Nastavnim planom i programom za osnovnu školu, sa izuzetkom regulisanim Zakonom.

- Profesor Bakalaureat/bachelor - nastavnički smijer:

1. Profesor informatike ;

2. Profesor tehničkog odgoja i informatike ;

3. Profesor matematike i informatike ;

4. Bakalaureat/bachelor informatike i tehnike ;

5. Bakalaureat/bachelor matematike i informatike ;

 6. Bakalaureat/bachelor tehničkog odgoja i informatike ;

7. Bakalaureat/bachelor fizike i informatike ;

8. Bakalaureat/bachelor matematike – matematika i informatika ;

9. Bakalaureat/bachelor matematike i informatike ;

10. Bakalaureat/bachelor kulture življenja i tehničkog odgoja sa informatikom ,

- Magistar - nastavnički smijer sa prethodno završenim prvim ciklusom odgovarajućeg fakulteta i stručnog zvanja:

 11. Magistar tehničkog odgoja i informatike ;

 12. Magistar računarstva i informatike ;

 13. Magistar matematike i informatike ;

 14. Magistar informatike i tehnike ;

 15.Magistar matematike, nastavnički smjer ;
- Profili i stručne spreme nenastavničkih profila, uz uslov položene pedagoško-psihološke i metodičko-didaktičke grupe predmeta :

 16. Bakaleureat/bachelor softverskog inženjerstva;

 17. Bakalaureat/bachelor matematike - softversko inženjerstvo;

 18. Diplomirani matematičar-informatičar ;

 19. Diplomirani informatičar ;

 20. Diplomirani inžinjer informatike i računarstva ;

 21. Diplomirani inženjer elektrotehnike ;

 22. Magistar matematike – softversko inženjerstvo ;

 23. Magistar softverskog inženjerstva ;

 24. Magistar matematičkih nauka, smijer teorijska kompjutorska nauka.

Nastavu mogu izvoditi i :

- Lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit.

**Uslovi za radno mjesto navedeno pod a) redni broj 5. (*nastavnik osnova tehnike*) su:**

- VSS – VII stepen /I ili II ili III ciklus bolonjskog visokoobrazovnog procesa/ VŠS - VI stepen stručne spreme, na nastavničkom fakultetu ili drugom fakultetu i položenom pedagoško-psihlološkom grupom predmeta koji imaju odgovarajući profil stručne spreme koji je propisan u nastavnom planu i programu sa izuzetkom kako je to regulisano Zakonom.

- Pedagoški fakultet-odsjek kultura življenja i tehnički odgoj;

- Pedagoški fakultet-odsjek kultura življenja i tehnički odgoj sa informatikom;

- Filozofski fakultet-odsjek tehnički odgoj i informatika-zvanje nastavnik tehničkog odgoja i

 informatike;

- Filozofski fakultet-odsjek tehnički odgoj i informatika-zvanje profesor tehničkog odgoja i

 informatike (180 ECTS bodova);

- Pedagoški fakultet-profesor tehničkog odgoja (240 ECTS bodova);

- Profesor proizvodno-tehničkog obrazovanja;

- Profesor politehničkog obrazovanja i odgoja;

- Profesor tehničkog obrazovanja;

- Nastavnik tehničkog obrazovanja;

- Pedagoška akademija-grupa tehnički odgoj-informatika;

- Nastavnički fakultet – nastavnik fizike, informatike sa tehničkim odgojem;

- Viša pedagoška škola – nastavnik politehnike;

- Pedagoško – tehnički fakultet – profesor politehničkog vaspitanja i obrazovanja.

Nastavu mogu izvoditi i :

- Lica sa završenim I ciklusom bolonjskog visokoobrazovnog procesa odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor tehničkog odgoja/kulture, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra kulture življenja i tehničkog odgoja, Magistra tehničkog odgoja, Magistra kulture življenja i tehničkog odgoja sa informatikom, odnosno završenim III (trećim) ciklusom studija i naučnim zvanjem Doktora odgojnih nauka u kulturi življenja i tehničkom odgoju – metodika nastave tehničkog odgoja u osnovnoj školi, zatim diplomirani mašinski inženjeri sa položenom pedagoško-psihološko-metodičkom grupom predmeta.

- Ukoliko lice u toku studija nije polagalo ispit iz pedagoško-psihološko-metodičke grupe predmeta, dužno je ove ispite položiti u roku od godinu dana od dana stupanja na posao nastavnika.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit

**Uslovi za radno mjesto navedeno pod a) redni broj 6. *(nastavnik tjelesnog i zdravstvenog odgoja)* su:**

- VSS – VII stepen stručne spreme /I ili II ili III ciklus bolonjskog visokoobrazovnog procesa/ VŠS-VI stepen stručne spreme na nastavničkom fakultetu ili drugom fakultetu i položenom pedagoško-psihološkom grupom predmeta koji imaju odgovarajući profil stručne spreme propisan Nastavnim planom i programom za osnovnu školu, sa izuzetkom regulisanim Zakonom.

- VII stepen stručne spreme (profesor fizičkog vaspitanja, profesor za fizičku kulturu, profesor sporta i tjelesnog odgoja);

- Magistar nauka u oblasti sporta i tjelesnog odgoja;

- Doktor nauka u oblasti sporta i tjelesnog odgoja;

 - Završen II ciklus po Bolonjskom sistemu studiranja;

 - Završen III ciklus po Bolonjskom sistemu studiranja.

Nastavu mogu izvoditi i :

- Lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit.

**Uslovi za radno mjesto navedeno pod a) redni broj 7. i 8. (nastavnik razredne nastave) su:**

- VSS – VII stepen stručne spreme /I ili II ili III ciklus bolonjskog visokoobrazovnog procesa / VŠS-VI stepen stručne spreme na nastavničkom fakultetu ili drugom fakultetu i položenom pedagoško-psihološkom grupom predmeta koji imaju odgovarajući profil stručne spreme propisan Nastavnim planom i programom za osnovnu školu, sa izuzetkom regulisanim Zakonom.

- Nastavu mogu izvoditi i:

- Lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim)

ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom.

- Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine, mogu konkurisati za prijem u škole i biti primljeni na te poslove.

- Položen stručni ispit.

**Uslovi za radno mjesto navedeno pod a) redni broj 9. *(servirka)* su:**

* SSS – treći ili četvrti stepen stručne spreme, uz obaveznu sanitarnu knjižicu i položen sanitetski minimum

**Uslovi za radno mjesto navedeno pod a) redni broj 10. *(spremačica)* su:**

* završena osnovna ili srednja škola

***PREDNOST U PRIJEMU U RADNI ODNOS PO POSEBNIM USLOVIMA***

Nakon bodovanja na osnovu općih i posebnih kriterija, te nakon provedene kompletne procedure uključujući i intervju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i dodatni bodovi na način propisan članom 16. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo, broj: 29/21) (u daljem tekstu: Pravilnik), a dodatni bodovi se računaju u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20 i 28/21).

Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme, što se dokazuje uvjerenjem/potvrdom iz člana 18. stav (2) tačka f) Pravilnika ili da su zaposleni sa nižom stručnom spremom od one koju posjeduju.

***MJESTO OBAVLJANJE RADA***

Mjesto obavljanja rada radnika navedenih pod a) za pozicije od 1. do 10. je na adresi JU OŠ "9. maj" Pazarić ulica Bjelašnička 51., 71243 Pazarić i/ili na adresi područne škole ul. Lokve bb., 71243 Pazarić.

***RADNO VRIJEME***

Radno vrijeme radnika navedenih pod pod tačkom a) za pozicije od 1. do 8. se ostvaruje zavisno od rasporeda časova u školskoj 2021/2022. godini i traje u dužini radnog vremena utvrđenog prijavom na PIO, kolektivnim ugovorom, pravilnikom o radu i ugovorom o radu radnika.

Radno vrijeme radnika navedenih pod a) za pozicije 9. i 10. je od 07:30 do 16:00 sati.

***OSNOVNA PLAĆA***

Osnovna plaća radnika sa punom nastavnom normom/ radnim vremenom navedenih pod a) za pozicije od 1-8, iznosi :

-nastavnik sa završenim VII, I/II ciklus bolonje (180, 240, 300 ECTS ) – **1.165,00 KM**;

- nastavnik-mentor sa završenim VII, I/II ciklus bolonje (180, 240, 300 ECTS ) – **1.197,00 KM**;

- nastavnik-savjetnik sa završenim VII, I/II ciklus bolonje (180, 240, 300 ECTS )- **1.228,50 KM**;

- nastavnik-viši savjetnik sa završenim VII, I/II ciklus bolonje (180, 240, 300 ECTS ) – **1.291,50**

 **KM**;

- nastavnik sa završenom VŠS- **1.071,00 KM**;

- nastavnik sa završenom VŠS, mentor - **1.102,50 KM**;

- nastavnik sa završenom VŠS, savjetnik - **1.134,00 KM**;

- nastavnik sa završenom VŠS, viši savjetnik - **1.197,00 KM**.

Tačan iznos osnovne plaće utvrđuje se na osnovu stečenog zvanja i stepena stručne spreme nastavnika/radnika.

- Osnovna plaća radnika navdenih po a) za pozicije 9. i 10. iznosi **645,75 KM**.

Osnovna plata nastavnika/radnika sa nepunom nastavnom normom odredit će se u skladu sa Zakonom, Kolektivnim ugovorom i Pravilnikom o radu, srazmjerno vremenu provedenom na radu.

***ROK ZA PODNOŠENJE PRIJAVE***

Konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 11.08.2021. godine.

***TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA***

Kontakt osobe zadužene za davanje dodatnih obavještenja je 033/416-623.

***ADRESA NA KOJU SE PRIJAVE PODNOSE I NAČIN PREDAJE DOKUMENTACIJE***

Prijave sa dokazima o ispunjavanju uslova za konkurs dostaviti putem pošte u zatvorenoj koverti na adresu:

**JU OŠ "9. maj" Pazarić**

**ul. Bjelašnička 51.**

**71243 Pazarić**

sa naznakom

**„Prijava na javni konkurs na poziciju (navesti poziciju/e za koju/e je raspisan javni konkurs) NE**

 **OTVARAJ - OTVARA KOMISIJA“**

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od mjesec dana od okončanja konkursne procedure.

***DOKUMENTACIJA KOJA SE PODNOSI UZ PRIJAVU***

Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o radu JU OŠ "9. maj" Pazarić. Uz potpisanu prijavu sa kratkom biografijom kandidati su dužni dostaviti:

**1. OBAVEZNA DOKUMENTACIJA** (kopije ili ovjerene kopije)

1. svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,
2. diploma/svjedodžba o stečenoj stručnoj spremi ili akademskom zvanju,
3. izvod iz matične knjige rođenih,
4. uvjerenje o državljanstvu (ne starije od šest mjeseci),
5. saglasnost da se obavijesti iz člana 23. stav (1) Pavilnika i preliminarne odluke iz člana 25. st. (2) Pravilnika dostavljaju elektronskom poštom na adresu koju je kandidat naveo u prijavi na javni konkurs;
6. i druge dokaze o ispunjavanju uslova za to radno mjesto, a koji su navedeni u javnom konkursu.

**2. DODATNA DOKUMENTACIJA** (kopije ili ovjerene kopije)

1. uvjerenje/potvrda o radnom stažu i uvjerenje sa šifrom zanimanja koje izdaje fond za penzijsko-invalidsko osiguranje,
2. uvjerenje/potvrda poslodavca o vremenu provedenom na stručnom osposobljavanju u ustanovi,
3. uvjerenje/potvrda o ostvarenom radnom stažu kod poslodavca kod kojeg je kandidat radio sa tačno naznačenim poslovima i radnim zadacima koje je kandidat obavljao,
4. uvjerenje o položenom stručnom ispitu,
5. potvrda o vremenu provedenom na evidenciji službe za zapošljavanje (ne starija od tri mjeseca),
6. potvrda da se kandidat nalazi na evidenciji Službe za zapošljavanje Kantona Sarajevo ili da je u radnom odnosu na određeno vrijeme (član 16. stav (3) tačka b) Pravilnika),
7. uvjerenje nadležnog organa kojim se potvrđuje neratni invaliditet,
8. rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,
9. rješenje o ocjeni o radu koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,
10. potvrda o posebnom priznaju UNSA,
11. uvjerenje/rješenje nadležnih organa o pripadnosti boračkoj populaciji i to:
* uvjerenje o statusu djeteta šehida-poginulog borca i nestalog branioca;
* rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,
* dokaz o bračnoj zajednici sa ratnim vojnim invalidom,
* rješenje o priznatom pravu na mjesečno novčano primanje dobitniku priznanja,
* uvjerenje o učešću u oružanim snagama,
* uvjerenje o statusu djeteta ratnog vojnog invalida,
* rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;
1. dokaz da je kandidat autor/koautor udžbenika koji je u upotrebi u Kantonu Sarajevo.

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs može biti kopija, koja ne mora biti ovjerena, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

Nakon konačnosti Odluke o izboru radnika iz člana 25. stav (5), odnosno 26. stav (6) Pravilnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Kandidati iz člana 22. st. (4) i (5) Pravilnika će u pisanom obliku putem e-maila i/ili telefonskim putem biti obaviješteni o mjestu i vremenu provjere radnih i stručnih sposobnosti, a ukoliko bez opravdanja ne pristupe provjeri radnih i stručnih sposobnosti izgubit će pravo daljeg učešća u konkursnoj proceduri.

Obavještenje o raspisanom ovom konkursu je objavljeno u dnevnim novinama „Dnevni avaz“, dana 01.08.2021. godine. Kompletan tekst javnog konkursa je objavljen na službenoj internet stranici JU OŠ “9.maj” Pazarić i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave.